Иордан (Lordanes) (485 к. малава - кулома пингоц аф содаф), готонь историк. Сон - ""Геттнень юрсна и тевсна"" (""Gettika"") лемса книгать тяштиец. Тя книгась лац содафоль Европаса кучка векнень. Эсонза васенцеда азфоль ""Mordens"" терминць. Иордан тяштезе сонь Германарих готонь корольть азондомстонза. Тя пингть ""morden"" валть шарьхкотькшнесаь фкакс ""мокшэрзятне"" валть мархта. Васенцекс тянь колга мяльть азозь Т. Моммсен и К. Молленхоф, меле синь ширеснон кирдезь Т.Е. Карстен немецонь фиологсь, А. М. Тальгрен суоми масторонь археологсь, а тяфта жа И. Н. Смирнов,Е.Ч. Скржинская, Б.А. Рыбаков, В. П. Буданова россиянь ученайхне. Лия мяль кирдихть П. Хайду венгрань академиксь и А. Попов рузонь топонимикань коряс ученайсь. Ёфси аф видекс тя мяльть лувсы И. Коркканен суоми масторонь содай ломанць, сонь валонзон корява, ""mordens"" - тя оцязоронь сарматтне. Аф фкат мяльхне Иорданонь 116 параграфстонза азф этнонипнен колга. лама кизефкста. мес Иордан сувафнесыне мокшэрзятнень Германарихонь державазонза.